Ελευσίνα

H Ελευσίνα είναι πόλη του νομού Αττικής, έδρα της Νομαρχίας της Δυτικής Αττικής, και βρίσκεται σε απόσταση 20 χλμ. από την Αθήνα. Έχει έκταση 20 τετρ. χλμ, 30.000 κατοίκους, εξυπηρετείται από την νέα Εθνική Οδό Αθηνών - Πατρών, την παλαιά εθνική οδό, η οποία στα πρώτα μέτρα διασχίζεται από τα διυλιστήρια της PETROLA, την σιδηροδρομική γραμμή Αθηνών-Πατρών και την Αττική Οδό. Διαθέτει μεγάλο εμπορικό λιμένα, τον 2ο στην Αττική μετά του Πειραιώς, και στρατιωτικό αεροδρόμιο. Κατά την αρχαιότητα η Ελευσίνα μαζί με την Αθήνα αποτελούσε την Ολυμπία, τους Δελφούς και τη Δήλο τις 5 ιερές πόλεις της Αρχαίας Ελλάδος.

Κατά καιρούς έχουν ακουστεί ιδέες να μετατραπεί το στρατιωτικό αεροδρόμιο της Ελευσίνας σε πολιτικό, προσφέροντας έτσι στην ευρύτερη μητροπολιτική περιοχή της Αθήνας (ιδιαίτερα της Δυτικής Αττικής) έναν 2ο, πλησιέστερο αερολιμένα.

Στην Παραλία της Ελευσίνας είναι το τέρμα των γραμμών από την Αθήνα (Α16 από Ιερά Οδό, Β16 και Ε16 από Λεωφ.Αθηνών) καθώς και των γραμμών από τον Πειραιά (845 από Θηβών-Λεωφ.Αθηνών και 871 από Λεωφ.Σχιστού) και από τις Αχαρνές (878 από Λεωφ.ΝΑΤΟ-Ασπρόπυργο και 879 από Λεωφ.ΝΑΤΟ-Θριάσειο).Επίσης εκεί είναι η αφετηρία των τοπικών γραμμών προς Μάνδρα, Μαγούλα και προς το Ρουπάκι Ασπροπύργου.

Σήμερα η Ελευσίνα κατέχει το ρεκόρ της υψηλότερης καταγεγραμμένης θερμοκρασίας στην Ευρώπη με 48.0 C στις 10 Ιουλίου  1977. .

Πολιτιστικές εκδηλώσεις

 * Στις 23 Απριλίου πραγματοποιείται το πανηγύρι του Αγίου Γεωργίου στην ομώνυμη πλατεία με ελευσινώτικους χορούς και η περιφορά της εικόνας του Αγίου Γεωργίου.
 * Από τον Αύγουστο και για πολλές μέρες διοργανώνονται προς τιμήν του μεγάλου δραματικού ποιητή Αισχύλου τα λεγόμενα Αισχύλια που περιλαμβάνουν: λογοτεχνικές βραδιές, αθλητικές εκδηλώσεις, εκθέσεις, θεατρικές παραστάσεις, προβολές ταινιών κ.α.

Εξωτερικός σύνδεσμος

 * Δήμος Ελευσίνας - Επίσημη Διαδικτυακή Πύλη
 * Επίσημη Διαδικτυακή Πύλη Δήμου Ελευσίνας

Κατηγορία:Πόλεις της Ελλάδας Κατηγορία:Δήμοι της Περιφέρειας Αττικής Κατηγορία:Πόλεις της Αττικής Κατηγορία:Ελληνικοί λιμένες Κατηγορία:Λιμένες της Μεσογείου

إلفسينا arz:اليوسيس Eleusis Eleusina Eleusis Eleusis Éleusis Eleusina Elefszina Eleusi エレウシス 엘레프시나 Eleusis Elefsína Elevsína Eleusis Eleuzis Elêusis Eleusina Элевсин Elefsina Елефсина Eleusis Елефсін